
LIETUVOS RESPUBLIKOS SEIMO

INFORMACINĖS VISUOMENĖS PLĖTROS KOMITETAS

POSĖDŽIO PROTOKOLAS

2013-05-15 Nr. 280-P-16
Vilnius

Posėdis įvyko 2013 m. gegužės 15 d. 10.00 val.

Posėdžio pirmininkas – Mindaugas Bastys.

Posėdžio sekretorė – Lina Giriūnienė.

Dalyvavo:

Komiteto nariai: V. Fiodorovas, S. Jovaiša, G. Kirkilas, I. Šiaulienė, P. Žeimys.
Kitų dalyvių sąrašas pridedamas.
DARBOTVARKĖ:

1. Viešojo sektoriaus didieji duomenys (BIG DATA): vertės kūrimas.
1. SVARSTYTA: Viešojo sektoriaus didieji duomenys (BIG DATA): vertės kūrimas. 
Kalbėjo: M. Bastys, R. Bunevičius,  T. Krilavičius, S. Cronjaeger, R. Kalinauskas, Ž. Stubrytė, S. Jovaiša, K.Andrijauskas, T. Dagys, A. Plečkaitis, M. Okulič-Kazarinas, A. Žilėnas, A. Armanavičienė.
NUSPRĘSTA: priimti rezoliuciją (pridedama).
Posėdžio pirmininkas



Mindaugas Bastys
Posėdžio sekretorė


                   Lina Giriūnienė
INFORMACINĖS VISUOMENĖS PLĖTROS KOMITETO

DISKUSIJOS VIEŠOJO SEKTORIAUS DIDIEJI DUOMENYS (BIG DATA): VERTĖS KŪRIMAS

R E Z O L I U C I J A
2013-05-15

Vilnius
Seimo Informacinės visuomenės plėtros komitetas,
atsižvelgdamas į diskusijoje išsakytus siūlymus ir idėjas dėl viešojo sektoriaus duomenų atvėrimo ir jų pakartotinio naudojimo galimybių ir perspektyvų,

įvertindamas viešojo sektoriaus duomenų pakartotinio naudojimo viešos ir komercinės naudos potencialą,

siekdamas suteikti naują postūmį inovatyviai informacinių ir ryšių technologijų verslo plėtrai,

pripažindamas būtinybę kurti naujomis, inovatyviomis, tarpvalstybinėmis paslaugomis grįstą vieningą Europos skaitmeninę rinką,

skatindamas atsakingas valstybės institucijas Lietuvos pirmininkavimo ES Tarybai metu esminį dėmesį skirti prioritetinėms sritims, kurios gali paskatinti ES augimą, tame tarpe - vieningos skaitmeninės rinkos sukūrimui,

siūlo Lietuvos Respublikos Vyriausybei:

1. Viešojo sektoriaus duomenų atvėrimą ir jų pakartotinį naudojimą paskelbti strategine Informacinės visuomenės plėtros kryptimi 2013-2016 metais.

2. Per įmanomai trumpą laiką parengti ir pateikti Seimui svarstyti įstatymų pataisas, kurios užtikrintų viešo sektoriaus duomenų atvėrimą ir jų pakartotinį naudojimą.
3. Pavesti Informacinės visuomenės plėtros komitetui prie Susisiekimo ministerijos apvarstyti galimybę nuo 2014 metų skirti dalinį finansavimą iš ES struktūrinių fondų „Didžiųjų duomenų“ („Big data“) sprendimų įgyvendinimui Lietuvoje.

4. Paremti jaunųjų profesionalų programos „Kurk Lietuvai“ iniciatyvą dėl viešo sektoriaus duomenų atvėrimo, pavedant Susisiekimo ministerijai konsultuojantis su jais iki 2013 m. liepos 30 dienos parengti viešo sektoriaus duomenų atvėrimo priemonių planą ir su juo supažindinti Seimo Informacinės visuomenės plėtros komitetą. 
5. Paskirti reguliuojančią instituciją, kuri nuolat spręstų pakartotiniam naudojimui skirtų viešojo sektoriaus duomenų teikėjų ir gavėjų ginčus ir konfliktus.

6. Pavesti valstybės institucijoms atlikti jų kaupiamų, tvarkomų viešųjų duomenų auditą, tam, kad būtų išskirti viešieji duomenys, tinkami pakartotiniam naudojimui nepažeidžiant privačios ir (ar) komercinę paslaptį turinčios informacijos viešinimo principų ir tvarkos.

7. Siūlyti Lietuvos pirmininkavimo ES Tarybai metu priimti bendrą Europos Sąjungos viešojo sektoriaus duomenų pakartotinio panaudojimo licenciją.

